《严滩怀古》
宋代·沈清臣

桐庐之山屹如址，桐江之水清见底。
间关万里却归来，依旧此山如此水。
子陵一节寿汉脉，名与高山俱不死。
惜无陋巷为邦学，礼乐不闻古人耳。

作者简介：湖州乌程人，字正卿。高宗绍兴二十七年进士。为国子学录。有荐为馆职者，执政不许。孝宗淳熙末，召为敕令所删定官，赞孝宗再定居忧三年之制。十六年，为嘉王府翊善，以直谅称。寻迁秘书监。初从张九成学，时人或以禅学讥之，然其颇为自得。有《晦岩集》。